stanford-oval/wikipedia huggingface dataset:
เมืองอุบลราชธานี
ประวัติศาสตร์ > การอพยพของกลุ่มเจ้าพระวอ

บทความหลัก: นครเขื่อนขันธ์กาบแก้วบัวบาน
พ.ศ. 2310 เกิดสงครามระหว่างอาณาจักรล้านช้างเวียงจันทน์และนครเขื่อนขันธ์กาบแก้วบัวบาน จากการที่พระเจ้าสิริบุญสารทรงเกิดความขัดแย้งกับเจ้าพระตาและเจ้าพระวอ สงครามกินเวลายาวนาน 3 ปี ไม่มีผลแพ้ชนะกัน ในการสู้รบในครั้งสุดท้าย เจ้าพระตาถึงแก่ความตายในสนามรบ เจ้าพระวอพร้อมด้วยเครือญาติคือ นางอุสา นางแพงแสน ท้าวคำผง ท้าวทิตพรหม และนางเหมือนตา ได้หลบหนีออกจากเมืองมารับเสบียงอาหารจากบ้านสิงห์โคก สิงห์ท่า แล้วผ่านลงไปตั้งเมืองที่ดอนมดแดง พร้อมขอพึ่งพระเจ้าองค์หลวงไชยกุมาร [en] แห่งอาณาจักรล้านช้างจำปาศักดิ์
ประวัติศาสตร์ > การเข้าสู่ปริมณฑลแห่งอำนาจของสยาม

บทความหลัก: สงครามเวียงจันทน์ พ.ศ. 2321
เมื่อพระเจ้าสิริบุญสารทรงทราบข่าวการตั้งเมืองใหม่ขึ้นกับอาณาจักรล้านช้างจำปาศักดิ์ของกลุ่มเจ้าพระวอ จึงให้อัคร์ฮาด (หำทอง) ยกกองทัพมาตีกลุ่มเจ้าพระวอ พระเจ้าองค์หลวงไชยกุมารทรงส่งศุภอักษรถึงพระเจ้าสิริบุญสารขอโทษเจ้าพระวอกับพวกไว้ กองทัพเวียงจันทน์จึงถอยกลับไป
ต่อมาเจ้าพระวอเกิดความขัดแย้งกับพระเจ้าองค์หลวงไชยกุมาร จึงแต่งท้าวเพี้ยถือศุภอักษรและเครื่องบรรณาการไปยังเมืองนครราชสีมาเพื่อสวามิภักดิ์ต่ออาณาจักรธนบุรี ในปี พ.ศ. 2320 พระเจ้าสิริบุญสารทรงทราบข่าวความขัดแย้งระหว่างเจ้าพระวอและอาณาจักรล้านช้างจำปาศักดิ์ จึงทรงให้พญาสุโพยกกองทัพมาตีกลุ่มเจ้าพระวอ เจ้าพระวอสู้ไม่ได้จึงล่าถอยไปที่บ้านดู่บ้านแก ต่อมาถูกกองทัพเวียงจันทน์ล้อมจับได้และถูกประหารชีวิต ท้าวคำผงจึงขึ้นเป็นหัวหน้ากลุ่ม พร้อมมีใบบอกลงไปที่เมืองนครราชสีมาและกรุงธนบุรี
สมเด็จพระเจ้ากรุงธนบุรีโปรดให้สมเด็จเจ้าพระยามหากษัตริย์ศึกและเจ้าพระยาสุรสีห์ (บุญมา) ยกกองทัพมาช่วยท้าวคำผงในปี พ.ศ. 2321 ด้านพญาสุโพรู้ข่าวศึกของกรุงธนบุรี จึงสั่งถอยทัพกลับเวียงจันทน์ แต่สมเด็จเจ้าพระยามหากษัตริย์ศึกและเจ้าพระยาสุรสีห์ ได้เดินทัพติดตามทัพเวียงจันทน์ จนสามารถเข้ายึดเมืองได้สำเร็จ ส่วนบุตรของเจ้าพระตาได้แก่ท้าวคำผงและท้าวฝ่ายหน้าได้เข้าร่วมรบกับฝ่ายสยาม ต่อมาพระเจ้าองค์หลวงไชยกุมารทรงเเต่งตั้งให้ท้าวคำผงเป็นพระปทุมสุรราช นายกองคุมไพร่พลอยู่ที่บ้านดู่บ้านแก ขึ้นตรงต่อนครจำปาศักดิ์ ต่อมาพระปทุมสุรราชอพยพไพร่พลไปอยู่ที่บ้านห้วยเเจะระเเม และทำราชการกับเมืองเวียงจันทน์
ประวัติศาสตร์ > การตั้งเมืองอุบลราชธานี

ในปี พ.ศ. 2334 เกิดกบฏอ้ายเชียงแก้วยกกำลังมาตีเมืองนครจำปาศักดิ์ พระปทุมสุรราชและท้าวฝ่ายหน้าได้ยกกำลังไปรบ สามารถจับอ้ายเชียงแก้วได้ และทำการประหารชีวิตที่บริเวณแก่งตะนะ และในวันที่ 16 กรกฎาคม พ.ศ. 2335 พระบาทสมเด็จพระพุทธยอดฟ้าจุฬาโลกทรงพระมหากรุณาโปรดเกล้าฯ ให้ยกฐานะบ้านห้วยเเจะระเเมขึ้นเป็นเมืองอุบลราชธานี ขึ้นตรงต่อกรุงเทพฯ แต่งตั้งให้พระประทุมสุรราชเป็นพระประทุมวรราชสุริยวงศ์ ซึ่งนับเป็นเจ้าเมืองคนแรก
ประวัติศาสตร์ > ภายใต้การปกครองของสยาม

ต่อมาในปี พ.ศ. 2338 พระปทุมวรราชสุริยวงศ์ ถึงเเก่พิราลัย รัชกาลที่ 1 ทรงโปรดเกล้าพระราชทานสัญญาบัตร[ต้องการอ้างอิง] เเต่งตั้งให้ พระพรหมวรราชสุริยวงศ์ (ทิดพรหม) น้องชายพระประทุม เป็นเจ้าเมืองอุบลราชธานีคนต่อมา รวมมีเจ้าเมืองอุบลราชธานี ที่พระมหากษัตริย์แห่งกรุงรัตนโกสินทร์ ทรงพระมหากรุณาโปรดเกล้าฯ แต่งตั้งทั้งสิ้น 4 ท่าน โดยเป็นเชื้อสายของพระวอพระตา 3 ท่านเเรก เเละเชื้อสายของเจ้าอนุวงศ์เเห่งนครเวียงจันทน์ 1 ท่าน
สาเหตุที่ส่วนกลางส่งลูกหลานพระเจ้าสิริบุญสารให้มาปกครองเมืองอุบลราชธานีเเทนกลุ่มพระวอพระตาซึ่งเป็นสายกรมการเมืองเดิม เพราะว่า ทางเมืองอุบลราชธานีในช่วงสงครามกบฎเจ้าอนุวงศ์ได้มีการให้ความร่วมมือเเละเข้าร่วมกับฝ่ายกบฎเจ้าอนุวงศ์ ต่อมาจึงส่งผลให้พระบาทสมเด็จพระจอมเกล้าเจ้าอยู่หัวไม่ไว้วางพระทัยในกรมการเมืองเก่าของเมืองอุบลที่เคยเข้าร่วมกับฝ่ายกบฎมาก่อน เพื่อเป็นการลดทอนอำนาจกลุ่มเจ้านายสายเดิมหรือสายพระวอพระตา จึงได้ส่งเจ้าหน่อคำ พระโอรสในเจ้าเสือกับเจ้านางท่อนแก้ว เจ้าเสือผู้เป็นพระบิดานั้นเป็นพระราชโอรสในเจ้าอนุวงศ์ ทั้งนี้สาเหตุที่ส่งเจ้าหน่อคำมาปกครองเเละให้อำนาจเเก่เจ้าหน่อคำก็เนื่องจากเจ้าหน่อคำได้รับความดีความชอบจากการที่เป็นฝ่ายที่เห็นต่างเเละไม่เข้าร่วมกับกลุ่มกบฎเจ้าอนุวงศ์ เเม้ท่านจะเป็นหลานของเจ้าอนุวงศ์ก็ตาม จึงเป็นที่ไว้วางใจ พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ พระราชทานหิรัญญบัฎ (เเผ่นเงิน)[ต้องการอ้างอิง] ให้พระนามว่า เจ้าพรหมเทวานุเคราะห์วงษ์ ดำรงรัฐสีมา อุบลราชธานีบาล เป็นเจ้าเมืองอุบลราชธานี เพื่อให้คล้องกันกับพระนามของ เจ้าจันทรเทพสุริยวงศ์ ดำรงรัฐสีมา มุกดาหาราธิบดี เจ้าเมืองมุกดาหาร ผู้เป็นพระญาติใกล้ชิด เจ้าพรหมเทวานุเคราะห์วงษ์จึงปกครองเมืองอุบลราชธานี ในฐานะเจ้าประเทศราชเช่นเดียวกับเจ้าจันทรเทพสุริยวงศ์ เเทนกลุ่มเจ้านายสายสายพระวอพระตา ที่มีพระยศนิยมออกคำนำนามพระยศในจารึกว่า พระ เช่น พระประทุมฯ พระพรหมฯ เป็นต้น
ต่อมาเจ้าพรหมเทวานุเคราะห์วงษ์มีปัญหาวิวาทกับกรมการเมืองอุบล จนถึงขั้นขึ้นโรงขึ้นศาลกลายเป็นคดีความกันอยู่หลายครา จนสูญเสียทรัพย์สินเเทบจะหมดสิ้นเพื่อใช้ในการต่อสู้คดีกันทั้ง 2 ฝ่าย จนเมื่อเจ้าพรหมเทวานุเคราะห์วงษ์ถึงเเก่พิราลัย ในปี พ.ศ. 2429 เป็นต้นมา จึงไม่มีการเเต่งตั้งเจ้าเมืองอุบลราชธานีอีกเลย มีเเต่เพียงผู้รักษาราชการเมืองเเทนเท่านั้น จนกระทั่งปี พ.ศ. 2442 พระเจ้าน้องยาเธอ กรมหมื่นสรรพสิทธิประสงค์ ข้าหลวงใหญ่ต่างพระองค์สำเร็จราชการมณฑลลาวกาวทรงให้ยกเลิกตำแหน่งเจ้าเมืองในระบบอาญาสี่ และแทนที่ด้วยตำแหน่งผู้ว่าราชการเมือง
รายพระนามและรายนามเจ้าเมืองและผู้รักษาราชการเมือง

| ลำดับ | รายพระนาม/รายนาม | ตำแหน่ง | เริ่มต้น (พ> ศ.) | สิ้นสุด (พ> ศ.) | หมายเหตุ |
| --- | --- | --- | --- | --- | --- |
| 1 | พระประทุมวรราชสุริยวงศ์ (เจ้าคำผง ณ อุบล) | เจ้าเมืองอุบลราชธานี | 2335 | 2338 |  |
| 2 | พระพรหมวรราชสุริยวงศ์ (ท้าวทิดพรหม พรหมวงศานนท์) | เจ้าเมืองอุบลราชธานี | 2338 | 2383 |  |
ว่างตำแหน่ง 2383–2388
| - | ราชบุตร (สุ่ย) | ราชบุตรเมืองอุบลราชธานี | 2388 | 2388 | ถึงแก่อนิจกรรมที่กรุงเทพฯ ก่อนมาดำรงตำแหน่ง |
| 3 | พระพรหมราชวงศา (กุทอง สุวรรณกูฏ) | เจ้าเมืองอุบลราชธานี | 2388 | 2406 |  |
ว่างตำแหน่ง 2406–2409
| 4 | เจ้าพรหมเทวานุเคราะห์วงศ์ (เจ้าหน่อคำ) | เจ้าเมืองอุบลราชธานี | 2409 | 2429 |  |
ว่างตำแหน่ง 2429–2434
| - | เจ้าราชบุตร (คำ) | เจ้าราชบุตรเมืองอุบลราชธานี | 2434 | 2434 | ถึงแก่อนิจกรรมก่อนลงไปรับสุพรรณบัฏที่กรุงเทพฯ |
| - | ท้าวสุคำทัด | ผู้รักษาราชการเมืองอุบลราชธานี | 2434 | ไม่ปรากฏ |  |
ยกเลิกตำแหน่งอาญาสี่ (2442)
การปกครอง

บทความหลัก: อาญาสี่
ภายหลังการก่อตั้งเมืองอุบลราชธานีแล้ว ก็ได้มีการตั้งเมืองสำคัญในเขตปกครองของจังหวัดอุบลราชธานีขึ้นอีกหลายเมือง ดังนี้
พ.ศ. 2357 โปรดเกล้าฯ  ตั้งบ้านโคกพเนียง เป็นเมืองเขมราษฎร์ธานี ตั้ง อุปฮาดก่ำ (เมืองอุบล) เป็น พระเทพวงศา เจ้าเมือง และ ตั้ง บ้านสิงห์ท่า เป็นเมืองยโสธร ตั้ง ราชวงศ์สิงห์ (เมืองโขง) เป็น พระสุนทรราชวงศา เจ้าเมือง
พ.ศ. 2364 ยกบ้านนาคอขึ้นเป็นเมืองโขงเจียง (โขงเจียม) โดยขึ้นกับนครจำปาศักดิ์
พ.ศ. 2388 พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ยกบ้านช่องนางให้เป็นเมืองเสนางคนิคม และต่อมา หลวงธิเบศร์ หลวงมหาดไทย และหลวงอภัย กรมการ เมืองศีร์ษะเกษ เกิดความขัดแย้งกับเจ้าเมืองศีร์ษะเกษ ภายหลังได้ขอแยกตัวออกมาจากเมืองศีร์ษะเกษ และอพยพนำไพร่พลออกมาตั้งเป็นเมืองใหม่ ขอพระราชทานยกบ้านน้ำโดมใหญ่ขึ้นเป็นเมืองเดชอุดม  ให้หลวงวิเศษ (สาร) เป็นราชบุตร หลวงอภัยเป็นราชวงศ์ หลวงมหาดไทยเป็นอุปฮาด ตั้งหลวงธิเบศร์เป็นพระศรีสุระ เป็นเจ้าเมือง รักษาราชการแขวงเมืองเดชอุดม แรกเริ่มอำเภอเดชอุดมขึ้นตรงต่อ จังหวัดขุขันธ์ ต่อมาภายหลังจึงได้ถูกโอนมาขึ้นกับจังหวัดอุบลราชธานี  และ ตั้ง บ้านคำแก้ว เป็น เมืองคำเขื่อนแก้ว (ปัจจุบัน ตำบลคำเขื่อนแก้ว อำเภอชานุมาน จังหวัดอำนาจเจริญ) ขึ้นสังกัด เมืองเขมราษฎร์ธานี
พ.ศ. 2390 ตั้งบ้านดงกระชุหรือบ้านไร่ ขึ้นเป็นเมืองบัวกัน ต่อมาได้เปลี่ยนมาเป็นเมืองบัวบุณฑริก หรืออำเภอบุณฑริกในปัจจุบัน แรกเริ่มเป็นกิ่งอำเภอขึ้นกับอำเภอเดชอุดม จังหวัดขุขันธ์ ต่อมาถูกโอนย้ายมาขึ้นกับจังหวัดอุบลราชธานีพร้อมกับอำเภอเดชอุดม ภายหลังถูกยกฐานะจากกิ่งอำเภอเป็นอำเภอบุณฑริก
พ.ศ. 2401 ตั้งบ้านค้อใหญ่ให้เป็นเมือง ขอแต่งตั้งท้าวจันทบรมเป็นพระอมรอำนาจและเป็นเจ้าเมือง ตั้งท้าวบุตตะเป็นอุปฮาด และให้ท้าวสิงหราชเป็นราชวงศ์ นอกจากนี้ยังให้ท้าวสุริโยซึ่งเป็นราชบุตรรักษาราชการเมืองอำนาจเจริญขึ้นกับเมืองเขมราฐ
พ.ศ. 2406 พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้ตั้งบ้านกว้างลำชะโด เป็นเมืองพิบูลมังสาหาร โดยตั้งท้าวธรรมกิติกา (จูมมณี) เป็นพระบำรุงราษฎร์และเป็นเจ้าเมือง และให้ตั้งบ้านสะพือเป็นเมืองตระการพืชผล โดยตั้งท้าวสุริยวงษ์ เป็นพระอมรดลใจและเป็นเจ้าเมือง
พ.ศ. 2422 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตั้งบ้านท่ายักขุเป็นเมืองชานุมานมณฑล และให้ตั้งบ้านเผลา (บ้านพระเหลา) เป็นเมืองพนานิคม
พ.ศ. 2423 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตั้งบ้านนากอนจอ เป็นเมืองวารินชำราบ
พ.ศ. 2424 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตั้งบ้านจันลานาโดม เป็นเมืองโดมประดิษฐ์ (ปัจจุบันเป็นหมู่บ้านที่อำเภอน้ำยืน)
พ.ศ. 2425 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตั้งบ้านทีเป็นเมืองเกษมสีมา ซึ่งต่อมาเปลี่ยนเป็นอำเภอม่วงสามสิบ
ดูเพิ่ม

หัวเมืองลาวอีสาน
มณฑลเทศาภิบาล
อนุสาวรีย์พระประทุมวรราชสุริยวงศ์ (เจ้าคำผง) ผู้ก่อตั้งเมืองอุบลราชธานี
วัลท์ชปีราเลอ

วัลท์ชปีราเลอ แลเห็นหอคอยที่มีลักษณะเหมือนโดมทรงหัวหอมแบบรัสเซีย
วัลท์ชปีราเลอ (เยอรมัน: Waldspirale) เป็นหมู่อาคารที่อยู่อาศัยในดาร์มชตัท ประเทศเยอรมนี สร้างขึ้นในทศวรรษ 1990 ชื่อมีความหมายว่า "เกลียวป่า" ซึ่งสะท้อนถึงทั้งแบบแปลนโดยรวมและหลังคาเขียวของอาคาร วัลท์ชปีราเลอเป็นผลงานออกแบบโดยศิลปินฟรีเดินส์ไรช์ ฮุนเดิร์ทวัสเซอร์ ชาวออสเตรีย ออกแบบและปรับแบบโดยสถาปนิกไฮนทซ์ เอ็ม. ชปริงมัน และก่อสร้างโดยบริษัทเบาแฟร์ไอน์ดาร์มซตัท อาคารก่อสร้างแล้วเสร็จในปี 2000
วัลท์ชปีราเลอตั้งอยู่ที่เบือร์เกอร์พาร์คเฟียร์เทิล ภายในประกอบด้วยห้องชุดจำนวน 105 ห้อง และที่จอดรถ ในอดีต ชั้นบนสุดของอาคารมีภัตตาคาร ร้านกาแฟ และบาร์ แต่ได้ปิดตัวไปในภายหลัง ลานส่วนในของอาคารประกอบด้วยสนามเด็กเล่นและทะเลสาบมนุษย์สร้างขนาดเล็ก  ลักษณะเฉพาะของอาคารนี้อยู่ที่ฟาซาดที่แปลกตาและไม่ได้ออกแบบไปตามการจัดเรียงกริดปกติ และหน้าต่างที่ดูแล้ว "เต้นออกมานอกเส้น" (aus der Reihe tanzen) อาคารมีความสูงทั้งหมด 12 ชั้น
โกรัน เคาซิช

| 0 | 1 | 2 | 3 |
| --- | --- | --- | --- |
 เคาซิชกับอาร์เซนัลตูลาใน ค.ศ. 2017
ข้อมูลส่วนตัว
วันเกิด:   (1992-05-05) 5 พฤษภาคม ค.ศ. 1992 (32 ปี)
สถานที่เกิด:  เบลเกรด ยูโกสลาเวีย
ส่วนสูง:  1.80 เมตร (5 ฟุต 11 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  บุรีรัมย์ ยูไนเต็ด
หมายเลข:  23
สโมสรเยาวชน
:  เรดสตาร์ เบลเกรด
สโมสรอาชีพ*
| ปี |  ทีม |  ลงเล่น |  (ประตู) |
| 2009–2011 |  เรดสตาร์ เบลเกรด |  0 |  (0) |
| 2009–2011 |  → โซปอต (ยืม) |  48 |  (6) |
| 2012 |  ราด |  28 |  (4) |
| 2013–2016 |  Eskişehirspor |  63 |  (3) |
| 2014 |  → Manisaspor (ยืม) |  17 |  (3) |
| 2016–2017 |  โอซาซูนา |  26 |  (1) |
| 2017–2018 |  อาร์เซนัลตูลา |  31 |  (3) |
| 2018–2019 |  เรดสตาร์ เบลเกรด |  21 |  (1) |
| 2019–2022 |  อาร์เซนัลตูลา |  66 |  (5) |
| 2022– |  บุรีรัมย์ ยูไนเต็ด |  52 |  (22) |
ทีมชาติ
| 2010–2011 |  เซอร์เบีย อายุไม่เกิน 19 ปี |  10 |  (1) |
| 2012–2015 |  เซอร์เบีย อายุไม่เกิน 21 ปี |  15 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 มิถุนายน 2024
โกรัน เคาซิช (ซีริลลิกเซอร์เบีย: Горан Чаушић; เกิด 5 พฤษภาคม ค.ศ. 1992) เป็นนักฟุตบอลชาวเซอร์เบียที่เล่นในตำแหน่งกองกลาง ให้กับบุรีรัมย์ ยูไนเต็ด ในไทยลีก
สโมสรอาชีพ > ช่วงแรก

วันที่ 16 มิถุนายน ค.ศ. 2009 เคาซิชได้เซ็นสัญญาอาชีพฉบับแรกกับเรดสตาร์ เบลเกรดด้วยระยะเวลาสามปี ต่อมาเขาถูกปล่อยยืมตัวให้แก่โซปอต ทำให้เขาได้บ่มเพาะประสบการณ์ในเซอร์เบียนลีกเบลเกรดถึงสองฤดูกาลด้วยกัน ต่อมาในช่วงต้นปี 2012 เขาได้ย้ายไปสโมสรราด
สโมสรอาชีพ > Eskişehirspor

วันที่ 26 ธันวาคม ค.ศ. 2012 เคาซิชได้เซ็นสัญญากับสโมสร Eskişehirspor ในตุรกีด้วยสัญญา 4 ปีครึ่ง โดยเขาย้ายตัวไปพร้อมกับ Andrej Mrkela เขาทำประตูแรกให้แก่สโมสรเมื่อวันที่ 11 มกราคม ค.ศ. 2013 ในนัดที่พบกับสโมสร Mersin İdmanyurdu ในการแข่งขันเตอร์กิชคัพ
สโมสรอาชีพ > โอซาซูนา

วันที่ 13 กรกฎาคม ค.ศ. 2016 เคาซิชเซ็นสัญญา 2 ปีกับโอซาซูนาในลาลิกาของสเปน เขาได้ลงเล่นให้แก่สโมสรอย่างสม่ำเสมอ แต่หลังจากที่ทีมได้ตกชั้น เขาจึงแยกทางกับสโมสรเมื่อวันที่ 5 กรกฎาคม ค.ศ. 2017
สโมสรอาชีพ > อาร์เซนัลตูลา

วันที่ 11 กรกฎาคม ค.ศ. 2017 เคาซิชเซ็นสัญญา 2 ปีกับอาร์เซนัลตูลาในรัสเซียนพรีเมียร์ลีก ซึ่ง ณ เวลานั้น อาร์เซนัลตูลามีมิโอดราก โบโซวิชเป็นหัวหน้าผู้ฝึกสอน ต่อมาในวันที่ 4 มีนาคม ค.ศ. 2018 เขาเป็นผู้ทำประตูชัยในนาทีสุดท้ายจากลูกยิงไกลระยะ 22 เมตร ช่วยให้ทีมเอาชนะ Akhmat Grozny ไปได้ 1-0 ซึ่งหลังจากที่เขาทำประตู เขาได้ถอดเสื้อฉลองท่ามกลางอากาศที่หนาวเหน็บ จนนำไปสู่การทะเลาะของผู้เล่นทั้งสองทีม
สโมสรอาชีพ > กลับสู่เรดสตาร์ เบลเกรด

วันที่ 31 สิงหาคม ค.ศ. 2018 เขาได้ย้ายกลับเรดสตาร์ เบลเกรด ต่อมาในวันที่ 15 กันยายน ค.ศ. 2018 เขาได้ทำประตูช่วยให้ทีมเปิดบ้านเอาชนะ Radnik Surdulica 6-0
สโมสรอาชีพ > กลับสู่อาร์เซนัลตูลา

วันที่ 7 กรกฎาคม ค.ศ. 2019 เขาได้ย้ายกลับอาร์เซนัลตูลาด้วยสัญญา 2 ปี
สโมสรอาชีพ > บุรีรัมย์ ยูไนเต็ด > ฤดูกาล 2022–23

วันที่ 19 มิถุนายน ค.ศ. 2022 เคาซิชได้ย้ายไปบุรีรัมย์ ยูไนเต็ดในไทยลีก ต่อมาในวันที่ 6 สิงหาคม ค.ศ. 2022 เขาได้ลงเล่นนัดแรกให้แก่สโมสรในการแข่งขันไทยแลนด์แชมเปียนส์คัพ 2565 ที่ทีมของเขาพ่ายแพ้ต่อบีจี ปทุม ยูไนเต็ดที่สนามกีฬาเฉลิมพระเกียรติ 80 พรรษา 5 ธันวา 2550 2–3 ต่อมาในวันที่ 19 สิงหาคม ค.ศ. 2022 เขาทำประตูแรกในการแข่งขันไทยลีก ฤดูกาล 2565–66 ช่วยให้ทีมเปิดบ้านเอาชนะสุโขทัย 6–1
วันที่ 4 กันยายน เขาทำประตูที่ 2 ในลีก โดยเป็นการยิงลูกโทษ ช่วยให้ทีมเปิดบ้านไล่ตามตีเสมอบีจี ปทุม ยูไนเต็ด 2–2 ต่อมาในวันที่ 17 กันยายน เขาทำสองประตูในลีก ช่วยให้ทีมบุกไปเอาชนะโปลิศ เทโรที่สนามเหย้าชั่วคราวอย่างดรากอนโซลาร์พาร์ก 4–1 ต่อมาในวันที่ 2 ตุลาคม เขาทำประตูที่ 5 ในลีก ช่วยให้ทีมเปิดบ้านเอาชนะพีที ประจวบ 3–1 ต่อมาในวันที่ 7 ตุลาคม เขาทำประตูที่ 6 ในลีก ช่วยให้ทีมบุกไปเอาชนะลำพูน วอร์ริเออร์ 2–0 ต่อมาในวันที่ 15 ตุลาคม เขาทำประตูที่ 7 ในลีก ช่วยให้ทีมเปิดบ้านเอาชนะหนองบัว พิชญ 3–1 ต่อมาในวันที่ 22 ตุลาคม เขาทำประตูที่ 8 ในลีกจากการยิงลูกโทษ ในนัดที่ทีมบุกไปเสมอกับขอนแก่น ยูไนเต็ด 1–1 ต่อมาในวันที่ 5 พฤศจิกายน เขาทำประตูที่ 9 ในลีก ช่วยให้ทีมบุกเอาชนะลำปาง 3–0
วันที่ 29 มกราคม ค.ศ. 2023 เขาทำประตูที่ 10 ในลีก ช่วยให้ทีมเปิดบ้านเอาชนะชลบุรี 2–0 ต่อมาในวันที่ 18 กุมภาพันธ์ เขาทำประตูที่ 11 ในลีก ช่วยให้ทีมเปิดบ้านเอาชนะโปลิศ เทโร 3–0 ต่อมาในวันที่ 22 กุมภาพันธ์ การแข่งขันรีโว่ คัพ รอบก่อนรองชนะเลิศ เขาทำประตูช่วยให้ทีมบุกไปเอาชนะทรูแบงค็อก ยูไนเต็ดที่ทรูสเตเดียม 3–0 ผ่านเข้าสู่รอบรองชนะเลิศได้สำเร็จ
วันที่ 1 มีนาคม ค.ศ. 2023 การแข่งขันช้าง เอฟเอคัพ 2565–66 รอบก่อนรองชนะเลิศ เขาทำหนึ่งประตูจากการยิงลูกโทษ ช่วยให้ทีมเปิดบ้านเอาชนะแพร่ ยูไนเต็ด 5–2 ผ่านเข้าสู่รอบรองชนะเลิศได้สำเร็จ ต่อมาในวันที่ 4 เมษายน เขาทำประตูที่ 12 ในลีกในนัดที่ทีมบุกไปแพ้ทรูแบงค็อก ยูไนเต็ดที่ทรูสเตเดียม 4–3 นับเป็นการยุติสถิติไร้พ่ายในลีก 24 นัดของทีมแต่เพียงเท่านี้ ต่อมาในวันที่ 22 เมษายน เขาทำประตูที่ 13 ในลีก ช่วยให้ทีมบุกเอาชนะลีโอ เชียงราย ยูไนเต็ดที่ลีโอ เชียงราย สเตเดียม 2–1 คว้าแชมป์ไทยลีกสมัยที่ 8 ได้สำเร็จ ต่อมาในวันที่ 12 พฤษภาคม การแข่งขันไทยลีกนัดปิดฤดูกาล เขาทำประตูที่ 14 ในลีก ช่วยให้ทีมเปิดบ้านเอาชนะนครราชสีมา มาสด้า 4–0 และในวันที่ 20 พฤษภาคม การแข่งขันรีโว่ คัพ นัดชิงชนะเลิศ ที่สนามกลาง ธันเดอร์โดมสเตเดียม เขาทำประตูขึ้นนำช่วยให้ทีมเอาชนะบีจี ปทุม ยูไนเต็ด 2–0 คว้าแชมป์ไทยลีกคัพสมัยที่ 7 ได้สำเร็จ
ทีมชาติ

เคาซิชเป็นตัวแทนของประเทศในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2011 และฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| เรดสตาร์ เบลเกรด | 2011–12 | เซอร์เบียนซูเปอร์ลีกา | 0 | 0 | 0 | 0 | – | – | 0 | 0 | – | – | 0 | 0 |
| Rad | 2011–12 | เซอร์เบียนซูเปอร์ลีกา | 13 | 2 | – | – | – | – | – | – | – | – | 13 | 2 |
| Rad | 2012–13 | เซอร์เบียนซูเปอร์ลีกา | 15 | 2 | 2 | 0 | – | – | – | – | – | – | 17 | 2 |
| Rad | รวม | รวม | 28 | 4 | 2 | 0 | 0 | 0 | 0 | 0 | 0 | 0 | 30 | 4 |
| Eskişehirspor | 2012–13 | ซือเปร์ลีก | 13 | 0 | 6 | 1 | – | – | – | – | – | – | 19 | 1 |
| Eskişehirspor | 2013–14 | ซือเปร์ลีก | 0 | 0 | 4 | 1 | – | – | – | – | – | – | 4 | 1 |
| Eskişehirspor | 2014–15 | ซือเปร์ลีก | 27 | 3 | 5 | 0 | – | – | – | – | – | – | 32 | 3 |
| Eskişehirspor | 2015–16 | ซือเปร์ลีก | 23 | 0 | 3 | 0 | – | – | – | – | – | – | 26 | 0 |
| Eskişehirspor | รวม | รวม | 63 | 3 | 18 | 2 | 0 | 0 | 0 | 0 | 0 | 0 | 81 | 5 |
| Manisaspor (ยืม) | 2013–14 | TFF First League | 17 | 3 | – | – | – | – | – | – | – | – | 17 | 3 |
| โอซาซูนา | 2016–17 | ลาลิกา | 26 | 1 | 2 | 0 | – | – | – | – | – | – | 28 | 1 |
| อาร์เซนัลตูลา | 2017–18 | รัสเซียนพรีเมียร์ลีก | 26 | 3 | 1 | 0 | – | – | – | – | – | – | 27 | 3 |
| อาร์เซนัลตูลา | 2018–19 | รัสเซียนพรีเมียร์ลีก | 5 | 0 | 0 | 0 | – | – | – | – | – | – | 5 | 0 |
| อาร์เซนัลตูลา | รวม | รวม | 31 | 3 | 1 | 0 | 0 | 0 | 0 | 0 | 0 | 0 | 32 | 3 |
| เรดสตาร์ เบลเกรด | 2018–19 | เซอร์เบียนซูเปอร์ลีกา | 21 | 1 | 2 | 0 | – | – | 5 | 0 | – | – | 28 | 1 |
| อาร์เซนัลตูลา | 2019–20 | รัสเซียนพรีเมียร์ลีก | 21 | 2 | 1 | 0 | – | – | 2 | 0 | – | – | 24 | 2 |
| อาร์เซนัลตูลา | 2020–21 | รัสเซียนพรีเมียร์ลีก | 22 | 1 | 2 | 0 | – | – | – | – | – | – | 24 | 1 |
| อาร์เซนัลตูลา | 2021–22 | รัสเซียนพรีเมียร์ลีก | 23 | 2 | 1 | 0 | – | – | – | – | – | – | 24 | 2 |
| อาร์เซนัลตูลา | รวม | รวม | 66 | 5 | 4 | 0 | 0 | 0 | 2 | 0 | 0 | 0 | 72 | 5 |
| บุรีรัมย์ ยูไนเต็ด | 2022–23 | ไทยลีก | 25 | 14 | 3 | 1 | 4 | 2 | 0 | 0 | 1 | 0 | 33 | 17 |
| รวมทั้งหมด | รวมทั้งหมด | รวมทั้งหมด | 277 | 134 | 32 | 3 | 4 | 2 | 7 | 0 | 1 | 0 | 321 | 39 |
เกียรติประวัติ

เซอร์เบียนซูเปอร์ลีกา: 2018–19
ไทยลีก: 2565–66, 2566–67
ไทยลีกคัพ: 2565–66
ไทยเอฟเอคัพ: 2565–66
ผู้เล่นยอดเยี่ยมประจำเดือนของไทยลีก: กันยายน 2565, ตุลาคม 2565
แหล่งข้อมูลอื่น

ข้อมูลของ โกรัน เคาซิช ที่ ซ็อกเกอร์เวย์
โกรัน เคาซิช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- | --- |
 1 ศิวรักษ์  2 ศศลักษณ์  3 พรรษา  4 ลีออน  5 ธีราทร  6 กู๊ด  7 บิสโซลี  8 รัตนากร  9 ศุภชัย  10 คริสปิม  11 กูลส์  13 เอเธอริดจ์  15 นฤบดินทร์  16 ดูกัลล์  17 ชาลาลัมโปส  18 อาทิตย์  19 โมราเอส  20 ญาโล  27 พิธิวัตต์  40 ทาบินาส  44 ธนกฤต  49 ปิยวัฒน์  89 พงศกร  92 คิม มิน-ฮย็อค  95 เสกสรรค  96 วาร์กัส  หัวหน้าผู้ฝึกสอน: ลอส
อูหลง (กระต่าย)

| --- | --- |
อูหลงกำลังทรงตัวโดยมีวาฟเฟิลวางอยู่บนหัวในการแสดงครั้งสุดท้าย
ฉายาอื่น ๆ: กระต่ายอูหลง กระต่ายแพนเค้ก
สายพันธุ์: กระต่าย
เพศ: ผู้
เกิด: ค.ศ. 1994 ฮอกไกโด, ญี่ปุ่น
ตาย: มกราคม 7, 2003(2003-01-07) (8 ปี) ฮอกไกโด, ญี่ปุ่น
ปีปฏิบัติงาน: 1999–2003
เจ้าของ: ฮิโรโนริ อาคุตากาวะ
"Oolong's Photo journal". คลังข้อมูลเก่าเก็บจากแหล่งเดิมเมื่อ December 7, 2008.
อูหลง (ウーロン, Ūron, มาจากภาษาจีน: 烏龍; 1994 – 7 มกราคม 2003) เป็นกระต่ายบ้านที่เลี้ยงโดย ฮิโรโนริ อาคุตางาวะ อูหลงกลายเป็นปรากฏการณ์ทางอินเทอร์เน็ต เมื่อเจ้าของได้อัปโหลดภาพของกระต่ายตัวนี้ที่มีสิ่งของวางอยู่บนศีรษะ โดยเฉพาะความสามารถในการทรงตัวกับวัตถุต่าง ๆ เช่น โดรายากิ
เว็บไซต์ของอาคุตางาวะแสดง "การเดินทางด้วยภาพถ่าย" ของอูหลง ซึ่งแสดงให้เห็นถึงการเดินทางของกระต่ายกับเจ้าของภายในบ้าน ลานบ้าน และสถานที่อื่น ๆ เว็บไซต์ดังกล่าวได้รับความสนใจในวงกว้างมากขึ้นเมื่อ Syberpunk ซึ่งเป็นเว็บไซต์ที่มุ่งเน้นด้านวัฒนธรรมแปลกประหลาดของญี่ปุ่น กล่าวถึงเรื่องราวนี้ในปี 2001
ประวัติ

อูหลงได้รับการฝึกให้ทรงตัวโดยมีสิ่งของวางอยู่บนหัว ซึ่งเจ้าของของเขาเรียกศิลปะนี้ว่า 'การแสดงบนหัว' (Head Performance)  วัตถุชิ้นแรกที่วางบนหัวของอูหลงคือกระป๋องฟิล์ม 35 มม. เมื่อวันที่ 25 พฤษภาคม 1999 ต่อมาอาคุตากาวะได้ใช้ถ้วยชา, ขนมปัง, ผลไม้, โดรายากิ และกะโหลกกระต่าย แม้จะมีปฏิกิริยาบวกเป็นส่วนใหญ่จากผู้ชมทางอินเทอร์เน็ต[ต้องการอ้างอิง] แต่ก็มีเสียงวิจารณ์บางส่วนที่เชื่อว่านี่เป็นการทารุณกรรมสัตว์ ในการตอบกลับคำกล่าวหา อาคุตากาวะได้เขียนข้อความถึงผู้เข้าชมเว็บไซต์ว่า:
มีผู้เยี่ยมชมบางคนเขียนอีเมลหาผม กล่าวหาว่าผมโหดร้ายต่อกระต่ายของผมและกำลังทารุณสัตว์ ซึ่งนี่ไม่ใช่เจตนาของผมเลยเมื่อผมเผยแพร่ภาพถ่ายที่แสดงให้เห็นถึงความสามารถอันโดดเด่นของอูหลงในการทรงตัวสิ่งของบนหัว ผมมั่นใจว่าคุณจะเข้าใจหากคุณดูเว็บไซต์ทั้งหมดของผม
ตลอดช่วงชีวิตของอูหลง เจ้าของได้บันทึกภาพการเดินทางผ่านสภาพแวดล้อมต่าง ๆ ทั้งที่เป็นธรรมชาติและไม่ธรรมชาติ รวมทั้งภาพถ่ายจำนวนนับร้อยที่แสดงความสามารถในการทรงตัวสิ่งของ อูหลงได้รับความสนใจจากสื่อ รวมถึงหนังสือพิมพ์ นิวยอร์กไทมส์ และกลายเป็นอินเทอร์เน็ตมีม หนึ่งในภาพถ่ายของอูหลงได้กลายเป็น มีมที่แพร่หลายบนอินเทอร์เน็ต ชื่อ "กระต่ายแพนเค้ก" โดยมีภาพของอูหลงวางโดรายากิบนหัว อีกภาพแสดงให้เห็นอูหลงวางแพนเค้กบนหัวพร้อมคำบรรยายว่า "ฉันไม่รู้ว่าคุณพูดเรื่องอะไร... นี่กระต่ายที่มีแพนเค้กบนหัวของมัน."
อูหลงเสียชีวิตเมื่อวันที่ 7 มกราคม 2003 อาคุตากาวะได้ถ่ายภาพวันสุดท้ายของอูหลงและโพสต์ลงบนเว็บไซต์ของเขา อูหลงได้รับการสืบทอดในฐานะสัตว์เลี้ยงของอาคุตะกาวะโดยกระต่ายอีกตัวหนึ่งชื่อว่า 'หยู่ปิง' (แปลว่า "ขนมไหว้พระจันทร์") ซึ่งเป็นกระต่ายแคระพันธุ์เนเธอร์แลนด์ดวอฟ
วอลเลย์บอลชายในโอลิมปิกฤดูร้อน 2012 รอบคัดเลือก

วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2012 (อังกฤษ: 2012 FIVB Men's World Olympic Qualification Tournament) ถูกจัดขึ้นตั้งแต่วันที่ 20 พฤศจิกายน 2011 ถึง 10 มิถุนายน 2012
ผลการคัดเลือก

| การแข่งขัน | วันที่ | เจ้าภาพ | จำนวน | ประเทศที่ผ่านการคัดเลือก |
| --- | --- | --- | --- | --- |
| เจ้าภาพ | 6 กรกฎาคม 2005 |  สิงคโปร์ | 1 |  บริเตนใหญ่ |
| วอลเลย์บอลชายเวิลด์คัพ 2011 | 20 พ.ย. – 4 ธ.ค. 2011 |  โตเกียว | 3 |  รัสเซีย |
| วอลเลย์บอลชายเวิลด์คัพ 2011 | 20 พ.ย. – 4 ธ.ค. 2011 |  โตเกียว | 3 |  โปแลนด์ |
| วอลเลย์บอลชายเวิลด์คัพ 2011 | 20 พ.ย. – 4 ธ.ค. 2011 |  โตเกียว | 3 |  บราซิล |
| รอบคัดเลือกโซนแอฟริกา | 17–21 กุมภาพันธ์ 2012 |  ยัวอันเดร | 1 |  แคเมอรูน |
| รอบคัดเลือกโซนอเมริกาเหนือ | 7–12 พฤษภาคม 2012 |  ลองบีช | 1 |  สหรัฐอเมริกา |
| รอบคัดเลือกโซนยุโรป | 8–13 พฤษภาคม 2012 |  โซเฟีย | 1 |  อิตาลี |
| รอบคัดเลือกโซนอเมริกาใต้ | 11–13 พฤษภาคม 2012 |  บูร์ซาโก | 1 |  อาร์เจนตินา |
| รอบคัดเลือกระดับโลก โซนที่ 1 | 1–10 มิถุนายน 2012 |  โตเกียว | 1 |  เซอร์เบีย |
| รอบคัดเลือกโซนเอเชีย * | 1–10 มิถุนายน 2012 |  โตเกียว | 1 |  ออสเตรเลีย |
| รอบคัดเลือกระดับโลก โซนที่ 2 | 8–10 มิถุนายน 2012 |  โซเฟีย | 1 |  บัลแกเรีย |
| รอบคัดเลือกระดับโลก โซนที่ 3 | 8–10 มิถุนายน 2012 |  เบอร์ลิน | 1 |  เยอรมนี |
| รวม | รวม | รวม | 12 |  |
* ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
วอลเลย์บอลเวิลด์คัพ

บทความหลัก: วอลเลย์บอลชายเวิลด์คัพ 2011
สนาม:  สนามกีฬาในร่มแห่งชาติโยโยงิ, โตเกียว, ญี่ปุ่น
วันที่: 20 พฤศจิกายน–4 ธันวาคม 2011
วอลเลย์บอลเวิลด์คัพ > อันดับการแข่งขัน

| อันดับ | ทีม |
| --- | --- |
1 !:  รัสเซีย
2 !:  โปแลนด์
3 !:  บราซิล
4:  อิตาลี
5:  คิวบา
6:  สหรัฐอเมริกา
7:  อาร์เจนตินา
8:  เซอร์เบีย
9:  อิหร่าน
10:  ญี่ปุ่น
11:  จีน
12:  อียิปต์
รอบคัดเลือกโซนทวีป > แอฟริกา

สนาม:  Palais des Sports de Warda, ยัวอันเดร, แคเมอรูน
วันที่: 17–21 มกราคม 2012
เขตเวลาแอฟริกาตะวันตก (UTC+01:00).
| อันดับ | ทีม | แต้ม | แข่ง> ชนะ | แข่ง> แพ้ | แต้ม> ชนะ | แต้ม> แพ้ | แต้ม> อัตราส่วน | เซต> ชนะ | เซต> แพ้ | เซต> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ตูนิเซีย | 8 | 4 | 0 | 341 | 297 | 1.148 | 12 | 2 | 6.000  |
| 2 |  อียิปต์ | 7 | 3 | 1 | 362 | 307 | 1.179 | 10 | 5 | 2.000  |
| 3 |  แคเมอรูน | 6 | 2 | 2 | 381 | 371 | 1.027 | 9 | 8 | 1.125  |
| 4 |  แอลจีเรีย | 5 | 1 | 3 | 309 | 318 | 0.972 | 5 | 9 | 0.556  |
| 5 |  กานา | 4 | 0 | 4 | 200 | 300 | 0.667 | 0 | 12 | 0.000  |
| WD |  ไนเจอร์ | 0 | 0 | 0 | 0 | 0 | MAX | 0 | 0 | MAX |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- | --- |
| 17 Jan | 16:00 | อียิปต์  | 1–3 |  ตูนิเซีย | 23–25 | 25–16 | 27–29 | 23–25 |   | 98–95  |
| 17 Jan | 18:00 | แคเมอรูน  | 3–0 |  กานา | 25–18 | 25–16 | 25–12 |   |   | 75–46  |
| 18 Jan | 16:00 | กานา  | 0–3 |  อียิปต์ | 21–25 | 8–25 | 17–25 |   |   | 46–75  |
| 18 Jan | 18:00 | แอลจีเรีย  | 2–3 |  แคเมอรูน | 24–26 | 25–19 | 22–25 | 27–25 | 18–20 | 116–115  |
| 19 Jan | 16:00 | อียิปต์  | 3–0 |  แอลจีเรีย | 25–21 | 25–19 | 26–24 |   |   | 76–64  |
| 19 Jan | 18:00 | ตูนิเซีย  | 3–0 |  กานา | 25–22 | 25–13 | 25–21 |   |   | 75–56  |
| 20 Jan | 16:00 | แอลจีเรีย  | 0–3 |  ตูนิเซีย | 17–25 | 16–25 | 21–25 |   |   | 54–75  |
| 20 Jan | 18:00 | แคเมอรูน  | 2–3 |  อียิปต์ | 25–27 | 25–23 | 25–23 | 20–25 | 7–15 | 102–113  |
| 21 Jan | 14:00 | กานา  | 0–3 |  แอลจีเรีย | 15–25 | 19–25 | 18–25 |   |   | 52–75  |
| 21 Jan | 18:00 | ตูนิเซีย  | 3–1 |  แคเมอรูน | 21–25 | 25–20 | 25–23 | 25–21 |   | 96–89 |
รอบคัดเลือกโซนทวีป > ยุโรป

สนาม:  Arena Armeec, โซเฟีย, บัลแกเรีย
วันที่: 8–13 พฤษภาคม 2012
รอบคัดเลือกโซนทวีป > ยุโรป > อันดับการแข่งขัน

| อันดับ | ทีม |
| --- | --- |
1:  อิตาลี
2:  เยอรมนี
3:  บัลแกเรีย
3:  เซอร์เบีย
5:  สโลวาเกีย
5:  สเปน
7:  ฟินแลนด์
7:  สโลวีเนีย
รอบคัดเลือกโซนทวีป > อเมริกาเหนือ

สนาม:  Walter Pyramid, ลองบีช, รัฐแคลิฟอร์เนีย, สหรัฐอเมริกา
วันที่: 7–12 พฤษภาคม 2012